Novorossija

pisi|Novorossija (New Russia) 19. sajandi lõpus (kui see oli vaid ajalooline mõiste)
Novorossija (vene keeles Новороссия) oli aastatel 1764–1783 ja 1796–1802 Venemaa Keisririigi haldusüksus, kubermang, mis loodi Musta ja Aasovi mere põhjarannikule, äsja Türgilt vallutatud aladele. Novorossija kubermangu keskus oli alates 1796. aastast Novorossiisk (praegune Dnipro linn Ukrainas). 

Hiljem, kuni 1917. aastani jäi kohanimi Novorossija (sel ajal eesti keeles ka Uus-Vene) tavakasutuses tähistama kogu 18. sajandil Türgilt vallutatud ja Venemaa Keisririigiga liidetud ajaloolis-geograafilist piirkonda Musta ja Aasovi mere ümbruses. 

 Novorossija 21. sajandi infosõjas 

pisi|Novorossija Rahvavabariikide Liidu 2014. aastal välja kuulutatud territoorium (tumeroheline) ja kavandatud maa-ala (heleroheline)
21. sajandil on kohanime Novorossija hakanud kasutama ringkonnad, kelle sihiks on taastada Vene impeerium tema tsaaririigi-aegsetes piirides. Muuhulgas kasutavad seda nime Donetski ja Luhanski separatistid. Vladimir Putin jt Venemaa juhid ning neid toetavad meediakanalid kasutavad mõistet Novorossija peamiselt Ukrainale esitatud territoriaalsete nõudmiste, Ukraina-vastase sõjalise agressiooni ja samas piirkonnas asuvate Ukraina alade anneksiooni õigustamiseks.  

Aastatel 2014 ja 2015 tegutsenud Novorossija Rahvavabariikide Liit (vene keeles Союз народных республик Новороссия) oli kahe venemeelse, rahvusvaheliselt tunnustamata ripatsriigi, Donetski Rahvavabariigi ja Luhanski Rahvavabariigi "föderatsioon". See moodustati 24. mail 2014 Ukraina idaosas Luhanski ja Donetski oblasti territooriumil pärast Vene-Ukraina sõja puhkemist. Ukraina valitsus kuulutas "föderatsiooni" mõlemad liikmed, Luhanski Rahvavabariigi ja Donetski Rahvavabariigi, separatistlikuks ja terroriorganisatsiooniks.ГПУ оголосила так звані ДНР і ЛНР терористичними організаціями. ТВі. 16.05.2014. Venemaal koordineeris Novorossija pseudoriigi põhiseaduse loomist ja infosõda koordinatsioonikeskus Novaja Rus («Новая Русь»).Проект Конституции Новороссии

Venemeelsete separatistide juhtkonna kinnitusel pidanuks Novorossija koosseisu hakkama kuuluma kokku 8 Ukraina oblastit: lisaks Donetski ja Luhanski oblastile peaksid "referendumite" korraldamise järel kuuluma Novorossijasse veel 6 senini Ukrainale kuuluvat oblastit: Dnipropetrovski, Zaporižžja, Odessa, Mõkolaivi, Harkivi ja Hersoni oblast.ДНР и ЛНР подписали документ о создании государства Новороссия

Viited

Vaata ka
 Vene-Türgi sõjad
 Vene-Ukraina sõda
 Rahvavabariikide Liit
 Novorossija (projekt)

Kategooria:Venemaa ajaloolised haldusüksused
Kategooria:Ukraina ajaloolised piirkonnad
Kategooria:Venemaa infooperatsioonid ja propaganda